hotchpotch/miracl-hf-unified huggingface dataset:
সাকরাইন
সাকরাইন উৎসব, মূলত পৌষসংক্রান্তি, ঘুড়ি উৎসব নামেও পরিচিত, বাংলাদেশে শীত মৌসুমের বাৎসরিক উদযাপন, ঘুড়ি উড়িয়ে পালন করা হয়। সংস্কৃত শব্দ 'সংক্রান্তি' ঢাকাইয়া অপভ্রংশে সাকরাইন রূপ নিয়েছে। পৌষ ও মাঘ মাসের সন্ধিক্ষণে, পৌষ মাসের শেষদিন সারা ভারতবর্ষে সংক্রান্তি হিসাবে উদযাপিত হয়। তবে পুরান ঢাকায় পৌষসংক্রান্তি বা সাকরাইন সার্বজনীন ঢাকাইয়া উৎসবের রূপ নিয়েছে। বর্তমানে দিনভর ঘুড়ি উড়ানোর পাশাপাশি সন্ধ্যায় বর্ণিল আতশবাজি ও রঙবেরঙ ফানুশে ছেয়ে যায় বুড়িগঙ্গা তীরবর্তী শহরের আকাশ। এক কথায় বলা যায় সাকরাইন হচ্ছে এক ধরণের ঘুড়ি উৎসব। বাংলা ক্যালেন্ডারের নবম মাস পৌষ মাসের শেষ দিনে আয়োজিত হয় যা গ্রেগরীয় ক্যালেন্ডারের হিসেবে জানুয়ারি মাসের ১৪ অথবা ১৫ তারিখে পড়ে। বাংলায় দিনটি পৌষ সংক্রান্তি এবং ভারতীয় উপমহাদেশে মকর সংক্রান্তি নামে পরিচিত।
বাংলাদেশের প্রাচীন উৎসব সমূহের মধ্যে পুরান ঢাকার সাকরাইন উৎসব অন্যতম। যদিও এটা সমগ্র বাংলাদেশব্যাপী পালিত হয় না কিন্তু খুব জনপ্রিয় এবং গুরুত্বপূর্ণ বাংলাদেশি সংস্কৃতি। এটাকে ঐক্য এবং বন্ধুত্বের প্রতীক হিসেবে দেখা হয়।
ঢাকা শহরে উৎসবমুখর পরিবেশে সাকরাইন উৎসব পালন করা হয়। মূলত পুরান ঢাকার হিন্দু অধ্যুষিত এলাকাতে বেশি জমজমাট ভাবে উদযাপিত হয় পৌষসংক্রান্তি তথা সাকরাইন। শাঁখারীবাজার, তাঁতীবাজার, গোয়ালনগর, লক্ষ্মীবাজার, সূত্রাপুর, গেণ্ডারিয়া, লালবাগ ও এর আশেপাশের এলাকাগুলোতে বিপুল উৎসাহ ও উদ্দীপনার মধ্যে ছোট, বড় সকলেই মেতে উঠে এ উৎসবে। বিকেল বেলা এই সব এলাকায় আকাশে রঙ বেরঙের ঘুড়ি ওড়ে। ছাদে কিংবা রাস্তায় দাঁড়িয়ে ঘুড়ি ওড়ানো হয় । অধিকাংশ সময়ে ভোঁ কাট্টা'র (ঘুড়ি কাটাকাটি) প্রতিযোগীতা চলে। একজন অপরজনের ঘুড়ির সুতা কাটার কসরৎ করে ।
রাত নামলে পুরান ঢাকার আতশবাজির আলোয় উজ্জীবিত হয়ে ওঠে। আগুন মুখে নিয়ে খেলা দেখানো কসরৎবিদগণ ছাদে দাঁড়িয়ে দর্শকদের তাদের কারুকাজ দেখায়। সন্ধ্যার পর আকাশে ওড়ে রঙবেরঙা ফানুশ ও ঘরে ঘরে পিঠাপুলির আয়োজন।
ডাল্টনের সূত্র
ডাল্টনের সূত্র (ডাল্টনের আংশিক চাপ সূত্র নামেও পরিচিত) রসায়ন ও পদার্থবিজ্ঞানের একটি গুরুত্বপূর্ণ সূত্র। এ সূত্রের বিবৃতি হল, "পারস্পরিক বিক্রিয়াহীন একাধিক গ্যাস মিশ্রণ কর্তৃক প্রযুক্ত মোট চাপ এবং ঐ প্রতিটি গ্যাস কর্তৃক প্রযুক্ত আংশিক চাপের যোগফল পরস্পর সমান।" এই পরীক্ষামূলক সূত্রটি জন ডাল্টন ১৮০১ সালে পর্যবেক্ষণ করেন এবং এটি আদর্শ গ্যাস সূত্রের সাথে সম্পর্কযুক্ত।
গাণিতিকভাবে, রাসায়নিক বিক্রিয়া করে না এমন গ্যাস কর্তৃক প্রযুক্ত চাপ:
যেখানে "p", "p", ..., "p" প্রতিটি উপদানের আংশিক চাপকে প্রতিনিধিত্ব করে।
যেখানে "y" হল "n" সংখ্যক উপাদানের মিশ্রণে "i"তম উপাদানের মোল ভগ্নাংশ।
যেকোনো গ্যাসীয় উপাদানের আয়তন-ভিত্তিক ঘনমাত্রা নির্ধারণের সম্পর্ক
যেখানে "c" হল "i"তম উপাদানের ঘনমাত্রা।
ডাল্টনের সূত্র বাস্তব গ্যাস কর্তৃক সঠিকভাবে অনুসৃত হয় না, চাপবৃদ্ধির সাথে সাথে বিচ্যূতি ঘটে। এ অবস্থায় অণুগুলো যে আয়তন দখল করে, তা তাদের মধ্যকার মুক্ত স্থানের তুলনায় নগণ্য হয় না। এছাড়াও আন্তআণবিক বল দ্বারা যুক্ত অণুগুলোর মধ্যকার গড় দূরত্ব বেড়ে গিয়ে তাদের দ্বারা প্রযুক্ত চাপের পরিবর্তন করে ফেলে; যা আদর্শ গ্যাস তত্ত্বের পরিপন্থী।
মাহিরা খান
মাহিরা খান (জন্ম: ২১ ডিসেম্বর ১৯৮৪) একজন পাকিস্তানী অভিনেত্রী এবং সাবেক ভিজে। তিনি পাকিস্তানের অন্যতম জনপ্রিয় এবং সর্বোচ্চ পারিশ্রমিক প্রাপ্ত অভিনেত্রী। তিনি অনেকগুলো পুরষ্কার অর্জন করেছেন।
মাহিরা উর্দুভাষী পাঠান পরিবারে জন্মগ্রহন করেন। তার পিতার নাম হাফিজ খান যিনি ব্রিটিশ সাম্রাজ্যের দিল্লীতে জন্মগ্রহণ করেন এবং দেশ বিভাগের প্রাক্কালে পাকিস্তানে চলে যান।
মাহিরার ছোট ভাইয়ের নাম হাসান খান যিনি পেশায় একজন সাংবাদিক। ষোলো বছর বয়সে খান করাচির ফাউন্ডেশন পাবলিক স্কুল থেকে ও লেভেল সম্পন্ন করেন।
খান ২০০৬ সালে ভিজে হিসেবে ক্যারিয়ার শুরু করেন। তিনি এমটিভি পাকিস্তানে মোস্ট ওয়ান্টেড নামে একটি লাউভ শো সম্প্রচার হতো সপ্তাহে তিনদিন। তিনি আগ টিভিতে রিয়েলিটি শো "উইকেন্ড উইথ মাহিরা" উপস্থাপনা করতেন ২০০৮ সালে।
২০১০ সালে মাহিরা ১০ম লাক্স স্টাইল পুরস্কারের উপস্থাপনা করেন। ২০১৩ সালে ১ম হাম পুরস্কারের উপস্থাপনা করেন। ২০১৫ সালের সেপ্টেম্বরে তিনি ফাওয়াদ খান এর সাথে ১৪তম লাক্স স্টাইল পুরস্কারের উপস্থাপনা করেন।
সোনু সুদ
সোনু সুদ একজন ভারতীয় অভিনেতা, মডেল এবং প্রযোজন তিনি হিন্দী, তেলেগু এবন তামিল চলচ্চিত্রে অভিনয় করেন। তিনি অল্প কিছু কন্নড় ও পাঞ্জাবী ছবিতেও অভিনয় করেছেন।
১৯৯৯ সালে সুদ তামিল ভাষার চলচ্চিত্র কাল্লাঝাগার এবং নেঞ্জিনিলে 
অভিনয় করেন। এরপরে তিনি তেলেগু চলচ্চিত্র হ্যান্ডস আপে ২০০০ সালে অভিনয় করেন। ২০০১ সালে তিনি মাজুনু তে অভিনয় করেন।
২০০২ সালে শাহেদ এ আজমে অভিনয়ের মাধ্যমে হিন্দী চলচ্চিত্রে অভিনয় শুরু করেন। ২০০৪ সালে মনি রত্নমের যুবা এবং ২০০৫ সালে আশিক বানায়া আপনেতে অভিনয় করেন।
রাস্তাপপুলাস
রবার্তো রাস্তাপপুলাস বেলজীয় কার্টুনিস্ট হার্জের আঁকা দুঃসাহসী টিন‌টিন সিরিজের একটি কাল্পনিক চরিত্র। সে অপরাধীদের হোতা এবং বহু ছদ্মপরিচয়ে সে তার অপরাধমূলক কাজ চালিয়ে যায়।
"রাস্তাপপুলাস" নামটি উদ্ভাবন করেছিলেন হার্জের এক বন্ধু। হার্জ নামটি শুনে মজা পান এবং এটি ব্যবহার করার সিদ্ধান্ত নেন। তিনি রাস্তাপপুলাসকে চিত্রিত করলেন একছন ইতালীয় হিসেবে, যার ডাকনাম গ্রীক, কিন্তু চরিত্রটি ইহুদিবিদ্বেষীরা ইহুদীদের যেরকম মনে করে তার সাথে মিলে যায়। তবে হার্জ নিশ্চিত ছিলেন যে রাস্তাপপুলাস চরিত্রটি ইহুদি নয়।
মাইকেল ফার মতপ্রকাশ করেছেন যে, টিনটিন ও রাস্তাপপুলাসের মধ্যে যে সম্পর্ক তা শার্লক হোমস ও প্রফেসর মরিয়ার্টির দ্বন্দের অনুরূপ। তিনি আরো বলেন যে, রাস্তাপপুলাস সেই ব্যক্তি যাকে "ভয় করতে হয়, কারণ একদিন হয়তো সে বিজয়ী হতে পারে।"
সাকিনা বেগম
সাকিনা বেগম কলকাতার বিখ্যাত শ্রমিক নেত্রী ও অবিভক্ত বঙ্গের প্রথম মহিলা আইনজীবী।
সাকিনা বেগমের মূল নাম সাকিনা ফারুক সুলতানা মোয়াজ্জেদা। তার জন্ম সম্ভবত পারস্য দেশে। পিতা ছিলেন বিপ্লবী। ১৯০৫ সালে সেদেশে গনতান্ত্রিক বিপ্লব ব্যার্থ হলে মৃত্যুদন্ড এড়াতে কলকাতায় আশ্রয় নেন ও গোপনে '"হাবুল -এ -মতিন নামে উর্দু সাপ্তাহিক প্রকাশ করে পারস্যদেশে পাঠাতেন। সাকিনার বড় হয়ে ওঠা কলকাতা শহরে। উচ্চপদস্থ রাজকর্মচারী মি: মজিদে'র (I.C.S) সাথে বিবাহ হয়। তার একটি কন্যাসন্তান হয়। মনোমালিন্যের কারণে স্বামীর সাথে সম্পর্ক ছেদ করেন সাকিনা ও পিতৃগৃহে আইন পড়া শুরু করেন। তিনিই ছিলেন অবিভক্ত বাংলার প্রথম মহিলা আইনজীবী।"' ইন্দো- পার্শিয়ান পরিবারে মেয়ে হয়েও তিনি মনেপ্রাণে বাঙালী হয়ে উঠেছিলেন। মুসলিম মহিলাদের শিক্ষার দাবীতে 'সওগাত' পত্রিকায় বাংলায় প্রবন্ধ লেখেন তিনি।
১৯৪০ সালের মার্চ মাসে কলকাতা পৌরসংস্থার মুসলিম মহিলা সংরক্ষিত আসনে কমিউনিস্ট সমর্থিত নির্দল প্রার্থী হন ও জয়লাভ করেন সাকিনা। এসময় তিনি কলকাতার কয়েক হাজার ধাঙ্গড়, মেথর, জমাদারদের অবর্ণনীয় দুরবস্থা প্রত্যক্ষ করেন, তাদের সংগঠিত করা শুরু করেন। পৌর কতৃপক্ষ তাদের বেতন অস্বাভাবিক কম দিত। ১৯৪০ সালের ২৬ মার্চ থেকে ২ এপ্রিল, আঠোরো হাজার ধাঙড় শ্রমিক ধর্মঘটে সামিল হয় সাকিনা বেগমের নেতৃত্বে। কর্পোরেশনের অল্ডারম্যান সুভাষচন্দ্র বসু আলোচনার দায়িত্ব নিলেও অবস্থার কোনো উন্নতি হয়নি কারণ তাদের বেতন, সামাজিক সম্মান ও জীবনযাত্রার মানের দিকে পৌর কতৃপক্ষ কোনো নজর দেননি। ৩রা এপ্রিল স্বামী সহজানন্দ সরস্বতীর চেষ্টায় তাদের দাবী মানা হলে এই ধর্মঘট উঠে যায়। এই ঘটনার পর থেকেই সাকিনা বেগম অত্যন্ত জনপ্রিয় শ্রমিক নেত্রী হিসেবে প্রতিষ্ঠা পান। ধাঙ্গড় শ্রমিক ইউনিয়নের সভানেত্রী ছিলেন। অন্যান্য নেতারা হলেন বঙ্কিম মুখার্জী, শিবনাথ বন্দ্যোপাধ্যায়, বীরেন রায় প্রমুখ। তার অভিজাত বংশমর্যাদা ও রক্ষনশীলতার বিরুদ্ধে দাঁড়িয়ে তিনি হয়ে ওঠেন শ্রমিকদের 'মাতাজী'। তার বাড়িতেই গড়ে ওঠে ধাঙড় শ্রমিক ইউনিয়ন অফিস। ১৯৪২ এর ২৬ আগস্ট শ্রমিকরা আবার ধর্মঘট করে পৌর কর্মকর্তাদের চুক্তি ও প্রতিশ্রুতি ভঙ্গের অভিযোগে। ২৭ আগস্ট গ্রেপ্তার হন সাকিনা বেগম ও ১০০ জন শ্রমিক। আন্দোলন দমনে পুলিশ ধরপাকড় সহ লাঠি, গুলি চালায়। মুসলিম লীগ নেতা, মেয়র এ.আর সিদ্দিকি সাকিনা বেগমকে কলকাতা ত্যাগের নির্দেশ দেন, এর ফলে শ্রমিক আন্দোলন কার্যত নেতৃত্বহীন হয়ে পড়ে। কারণ অন্যান্য নেতাদের বেশিরভাগ অংশই ছিলেন জেলে বা আত্মগোপনে।
সাকিনা বেগমকে অন্তরীন অবস্থায় থাকতে হয় কার্শিয়াং এ। তিনি আর কলকাতায় ফিরে আসেননি। ক্রমশ আন্দোলন থেকে নিজেকে সরিয়ে নেন। তার সম্পর্কে আর বিশেষ কিছু জানা যায়না। শোনা যায় তিনি ইরানে চলে গিয়েছিলেন শেষ বয়েসে।
কাস্টরম্যান
কাস্টরম্যান একটি ফরাসী-বেলজীয় কমিকস প্রকাশনা সংস্থা। তারা বিশেষত কমিক বই এবং শিশুসাহিত্য প্রকাশ করে থাকে। সংস্থাটি বেলজিয়ামের ট্যুরনাইতে অবস্থিত।
১৭৮০ সালে সংস্থাটি তৈরি করেন ট্যুরনাইয়ের একজন সম্পাদক ও বইবিক্রেতা ডোনাট-জোসেফ ক্যাস্টরম্যান। এটি প্রথমে একটি মুদ্রণ ও প্রকাশনা সংস্থা ছিল। ১৯৩৪ সালে কাস্টরম্যান "ল্য পেঁতি ভ্যঁতিয়েম" পত্রিকার সংখাযাগুলো থেকে সংকলন করে দুঃসাহসী টিন‌টিন কমিকসের অ্যালবাম প্রকাশ করে। প্রথম বইটি ছিল সিরিজের ৪র্থ কমিকস ফারাওয়ের চুরুট। ১৯৪২ সাল থেকে কাস্টরম্যান পূর্বের কমিকসগুলোর পুনর্সম্পাদিত রঙিন সংস্করণ বের করেছে।
কাস্টরম্যান তৃদের মাঙ্গা সিরিজ প্রকাশ করেছে সাক্কা ছাপে।
গোল্ডেন গ্লোব সেসিল বি. ডামিল পুরস্কার
সেসিল বি. ডামিল পুরস্কার "বিশ্ব চলচ্চিত্রে অসাধারণ অবদানের" জন্য হলিউড ফরেন প্রেস অ্যাসোসিয়েশন কর্তৃক প্রদত্ত একটি সম্মানিত গোল্ডেন গ্লোব পুরস্কার। প্রথম এই পুরস্কার প্রদান করা হয় ২১ ফেব্রুয়ারি, ১৯৫২ ৯ম গোল্ডেন গ্লোব পুরস্কার অনুষ্ঠানে এবং প্রথম গ্রহীতা ছিলেন সেসিল বি. ডামিল। প্রতি বছর হলিউড ফরেন প্রেস অ্যাসোসিয়েশন বোর্ড অফ ডিরেক্টরেরা সম্মানিত বিজয়ীদের নির্বাচন করে। ১৯৭৬ ও ২০০৮ সালের কোন পুরস্কার প্রদান করা হয় নি। জুডি গারল্যান্ড প্রথম নারী হিসেবে এই পুরস্কার লাভ করেন। ৩৯ বছর বয়সে তিনি এই পুরস্কার লাভ করেন এবং তিনিই সর্বকনিষ্ঠ বিজয়ী। স্যামুয়েল গোল্ডউইন ৯৩ বছর বয়সে এই পুরস্কার লাভ করেন এবং তিনি বয়োজ্যেষ্ঠ বিজয়ী। ১৯৮২ সালে সিডনি পোয়াটিয়ে প্রথম আফ্রো-আমেরিকান হিসেবে এই পুরস্কার লাভ করেন।
*২০০৭ সালের আমেরিকার রাইটার্স গিল্ড ধর্মঘট-এর কারণে ২০০৮ সালের অনুষ্ঠান বাতিল করা হয়; হলিউড ফরেন প্রেস অ্যাসোসিয়েশন ২০০৯ সালের সাথে একত্রে এই বছরের পুরস্কার প্রদান করে।
**উডি অ্যালেনের পুরস্কার গ্রহণ করেন ডায়ান কিটন।
আচার্য গিরিশচন্দ্র বসু কলেজ
আচার্য গিরিশচন্দ্র বসু কলেজ (পূর্বনাম বঙ্গবাসী কলেজ অফ কমার্স) হল ভারতের পশ্চিমবঙ্গ রাজ্যের রাজধানী কলকাতার একটি স্নাতক কলেজ। এই কলেজটি ১৯৬৪ সালে প্রতিষ্ঠিত এবং কলকাতা বিশ্ববিদ্যালয় কর্তৃক অনুমোদিত। এই কলেজের দু’টি বিভাগ—কলা (বাংলা, ইংরেজি ও সংস্কৃত) ও বাণিজ্য (অ্যাকাউন্টিং ও ফাইনান্স)। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) ২০১১ সালে এই কলেজটিকে ‘খ’ গ্রেড প্রদান করে।
আমি মন্ত্রী হব
আমি মন্ত্রী হব হল ২০১১ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবিটির পরিচালক পার্থ চক্রবর্তী এবং প্রযোজক গৌতম নস্কর।
মিষ্টি জান্নাত
জান্নাতুল ফেরদৌস মিষ্টি (জন্ম: ২ সেপ্টেম্বর) একজন বাংলাদেশী অভিনেত্রী এবং মডেল। বাংলা চলচ্চিত্র জগতে তিনি মিষ্টি জান্নাত হিসেবেই পরিচিত। শাহাদাৎ হোসেন লিটন পরিচালিত "লাভ স্টেশন" চলচ্চিত্রের মাধ্যমে মিষ্টির অভিষেক। বর্তমানে মিষ্টির একটি চলচ্চিত্র তুই আমার মুক্তির অপেক্ষায় রয়েছে। ভারত-বাংলাদেশের যৌথ প্রযোজনায় চলচ্চিত্র তুই আমার রানি এবং তামিল ও ভোজপুরি রংবাজ খিলাড়ি তে অভিনয় করছেন মিষ্টি।
২ সেপ্টেম্বর খুলনায় মিষ্টির জন্ম। বর্তমানে তিনি ঢাকায় বসবাস করছেন। ডেন্টাল কলেজে পড়াশোনা করেছেন তিনি।
বাদশাহ ফয়সাল আন্তর্জাতিক পুরস্কার
কিং ফয়সাল আন্তর্জাতিক পুরস্কার () হল কিং ফয়সাল ফাউন্ডেশনের পৃষ্ঠপোষকতায় প্রদত্ত একটি বাৎসরিক পুরস্কার যা একটি ইতিবাচক পার্থক্য সৃষ্টিতে অবদান রাখা একনিষ্ঠ নারী ও পুরুষদের প্রদান করা হয়। বর্তমানে ফাউন্ডেশন পাঁচটি বিভাগে পুরস্কার প্রদান করেঃ ইসলাম, ইসলামী শিক্ষা, আরবি ভাষা ও সাহিত্য, বিজ্ঞান এবং চিকিৎসা।
প্রথম কিং ফয়সাল আন্তর্জাতিক পুরস্কার প্রদান করা হয় ১৯৭৯ সালে সাইয়েদ আবুল আ'লা মওদুদীকে ইসলামের পরিসেবার জন্য। ১৯৮১ সালে, একই পরিসেবার জন্য কিং খালিদ ও ১৯৮৪ সালে কিং ফাহাদ এ পুরস্কার গ্রহণ করেন। ১৯৮৬ সালে, আহমেদ দিদাত ও ফ্রান্সের রজার গ্রাউডিকে যৌথভাবে এ পুরস্কার প্রদান করা হয়।
প্রতি বছর নির্বাচন কমিটি আরবি সাহিত্য, ইসলামী শিক্ষা ও চিকিৎসা বিষয়গুলো নির্বাচন করেন। ইসলামী শিক্ষা বিভাগে নির্বাচিত বিষয়ে মুসলিম অধ্যুষিত সমাজ ও এলাকাসমূহের উপর বেশি গুরুত্ব দেওয়া হয়। আরবি সাহিত্য বিশেষ এলাকার সাথে সম্পর্কিত একাডেমিক বিষয়। চিকিৎসা বিভাগ সম্পূর্ণ আন্তর্জাতিক বিষয়কে সমর্থন করে। বিজ্ঞান বিভাগ পদার্থ, রসায়ন, জীববিজ্ঞান ও গণিত বিষয় এই চারটি উপবিভাগে বিভক্ত।
পাঁচটি বিভাগের প্রত্যেকটি পুরস্কারে প্রদান করা হয়ঃ
যেকোন যৌথ পুরস্কার বিজয়ীদের ক্ষেত্রে পুরস্কারের অর্থ ভাগ করে দেওয়া হয়। পুরস্কার সৌদি আরবের রাজধানী রিয়াদে সৌদি বাদশাহের উপস্থিতি ও পৃষ্ঠপোষকতায় এক জমকালো অনুষ্ঠানের মাধ্যমে প্রদান করা হয়।
প্রকাশ রাজ
প্রকাশ রাজ (; জন্মঃ ২৬ মার্চ ১৯৬৫) একজন ভারতীয় চলচ্চিত্রাভিনেতা, প্রযোজক, পরিচালক এবং টেলিভিশন উপস্থাপক যিনি দক্ষিণ ভারতীয় চলচ্চিত্র ইন্ডাস্ট্রি এবং বলিউডের কিছু চলচ্চিত্রে অভিনয়ের জন্য সুপরিচিত। শুরুর দিকে তিনি যখন বেঙ্গালুরুর কালাক্ষেত্রাতে জয়েন করেন তখন একমাসে ৩০০ পিঠাপিঠি মঞ্চ প্রদর্শনীতে অংশ নেন এবং তার অর্জনের খাতায় ২০০০ পথ প্রদর্শনীতে অংশ নেওয়ার ইতিহাস আছে।
কর্ণাটকের বেঙ্গালুরুতে ১৯৬৫ সালের ২৬ মার্চ কন্নড়ভাষী মধ্যবিত্ত পরিবারে প্রকাশ জন্মগ্রহন করেন। তার পিতা টুলুভাষী মঞ্জুনাথ রেই এবং মা কন্নড়ের স্বর্ণলতা। তারা ভাই প্রসাদ রাজও একজন অভিনেতা। রাজ সেন্ট জোসেফ হাই স্কুল থেকে বিদ্যালয়ের পড়া শেষ করে সেন্ট জোসেফ কলেজ অভ কমার্সে ভর্তি হন।
প্রকাশ রাজ তামিল চলচ্চিত্র পরিচালক কে বালাচান্দরের পরামর্শে তার নাম পরিবর্তন করে প্রকাশ রাজ রাখেন। তার নিজ রাজ্যে তিনি এখনও প্রকাশ রেই নামেই পরিচিত।
প্রকাশ অভিনেত্রী ললিতা কুমারীকে ১৯৯৪ সালে বিয়ে করেন। তাদের দুই মেয়ে মেঘনা ও পূজা এবং এক ছেলে সিধু। ২০০৯ সালে তাদের বিচ্ছেদ হয়ে যায়।
২০১০ সালের ২৪ আগস্ট তিনি কোরিওগ্রাফার পনি ভার্মাকে বিয়ে করেন।
প্রকাশ রাজ তেলেঙ্গানা রাজ্যের মাহবুবনগর জেলার কনড়ারেড্ডিপাল্লে গ্রামের দেখভালের দ্বায়িত্ব নিয়েছেন।
প্রকাশ রাজ একাধিক বিতর্কে জড়িয়ে পড়েন। অতীতে তিনি ছয়বার তেলেগু চলচ্চিত্র শিল্প থেকে নিষিদ্ধ হন। তেলেগু ফিল্ম ইন্ডাস্ট্রিতে কোন অভিনেতাকে নিষিদ্ধ করার ঘটনা এই প্রথম।
প্রকাশ রাজ বলেন, 
যারা আমার সাথে কাজ করছেন তারা যদি বলেন আমি লুকোচুরি করে তবে তারা কেন একাধিকবার আমার সাথে কাজ করেছেন? আমি কেন মহেশের দশটির ছবির নয়টিতে অভিনয় করেছি। কেন আপনারা আমাকে আমার অবদান দিয়ে বিচার করছেন না? আমি কিভাবে মেনে নেবো এটা গুরুত্বপূর্ণ না। আমি পা সরাতে পারি, কিন্তু শীত নিদ্রা দেবো না। অনেক স্থান ছিলো যেখানে আমি শুধুমাত্র রাত ১২টায় পৌঁছতে পারি। আমি নিয়মের দ্বারা পরিচালিত হতে পারিনা।
তেলেগু ফিল্ম ইন্ডাস্ট্রিতে এই ঘটনার প্রেক্ষাপট নিয়ে একাধিক মত প্রচলিত আছে। অনেকের মতে এটা একটি ষড়যন্ত্র এবং এর পিছে কিছু বড় মাপের নায়ক এবং প্রযোজকের হাত রয়েছে। সমস্যার সূচনা হয় পবন কল্যানের "জলসা", এনটিআর জুনিয়রের "কান্ত্রি" এবং আল্লু অর্জুন অভিনিত "পরাগু" শ্যুটিংয়ের সময়ে।
"অনগোলে গীথা" চলচ্চিত্রে নগ্ন হয়ে নিজেকে প্রকাশ করায় আবার বিতর্কের ঝড় ওঠে। সেন্সর বোর্ডের কাছ থেকে চলচ্চিত্রটি 'এ সার্টিফিকেট' পায়। প্রকাশ বলেন, "আমি সেনসেশান তৈরীর জন্য পোষাক খুলিনি। এই দৃশ্যের তারকার হওয়ার কোন পরিকল্পনা আমার ছিলো না। পান্ডুলিপির দাবী ছিলো, আমি পান্ডুলিপি অনুসরণ করেছি। পরিচালক ভাস্কর আমাকে বলেছিলো চলচ্চিত্রের জন্য এটা খুবই গুরুত্বপূর্ণ দৃশ্য এবং আমি শুধু তার নির্দেশনা অনুসরণ করেছি।"
জাভিয়ের চাভালেরিন
জাভিয়ের চাভালেরিন (জন্ম ৭ মার্চ, ১৯৯১) ফ্রান্সের একজন পেশাদার ফুটবলার যিনি রেড স্টারের পক্ষে একজন ডিফেন্সিভ মিডফিল্ডার হিসেবে খেলেন।
চাভালেরিন অলিম্পিক লিওনাইরস থেকে ২০১২ সালে টুর এফসি তে যোগদান করেন। লিগ ২ এ ৩০ জুলাই, ২০১২ সালে তিনি তার প্রথম ম্যাচ খেলেন। যখন বিপক্ষ দল ছিল এএস মোনাকো।
২০১৫ এর জুলাই এ চাভালেরিন নতুন দল রেড স্টারে যোগদান করেন।
পশ্চিম হিমালয়
পশ্চিম হিমালয়, যা পাঞ্জাব হিমালয় নামেও পরিচিত। এটি হিমালয় পর্বতের পশ্চিম অঞ্চলটিকে বোঝায়। হিমালয়ের এই অঞ্চলটি উত্তরপূর্বাঞ্চলীয় আফগানিস্তান/দক্ষিণ তাজিকিস্তান এর বাদাখশান থেকে শুরু হয়ে কাশ্মীরের মধ্যে দিয়ে নেপাল পর্যন্ত বিস্তৃত। পাঞ্জাব অঞ্চল এর সিন্ধু থেকে উৎপত্ত পাঁচটি উপনদী (ঝিলাম, চেনাব, রবি, বিস, শতদ্রু) পশ্চিম হিমালয় থেকে উদ্ভূত হয়েছে।
মানসী সিনহা
মানসী সিনহা একজন ভারতীয় বাঙালি টেলিভিশন ও চলচ্চিত্রাভিনেত্রী। তিনি বাঙালি মঞ্চাভিনেত্রী মনিদ্বীপা রায়ের কন্যা। উত্তর কলকাতার যদু মিত্র লেনে তিনি বেড়ে উঠেছেন। তিনি যখন অনেক ছোট তখন তার পিতামাতার বিবাহ বিচ্ছেদ হয় এবং তিনি তার মা ও নানীর কাছে প্রতিপালিত হন।
গার্ডেনরিচ
গার্ডেনরিচ হল কলকাতা শহরের একটি পার্শবর্তী এলাকা বা শহর অঞ্চল। এটি হুগলি নদীর পূর্ব পাড়ে অবস্থিত। এই শহর অঞ্চলটি মেটিয়াবুরুজ,বটতলা,বাধাবরতলা, প্রভূতি এলাকা নিয়ে গঠিত। এখানে দক্ষিণ-পূর্ব রেলের সদর দপ্তর অবস্থিত। এছাড়া গার্ডেনরিচে রয়েছে ভারত এর বিখ্যাত জাহাজ নির্মাণ কোন্দ্র গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড।
গার্ডেনরিচ এর উত্তর দিকে রয়েছে খিদিরপুর এলাকা। পশ্চিমে হুগলি নদী অবস্থিত।এর পর্শবর্তী এলাকায় রয়েছে মহেশতলা অঞ্চল। দক্ষিণ কলকাতায় বন্দর এলাকায় গার্ডেনরিচ শহর অঞ্চলটি অবস্থান।
আংকেল স্যাম গেটস এরাউন্ড
গানটির মধ্যে আংকেল স্যাম একজন ব্যক্তি যিনি পুরো দেশের মানুষকে সাহায্য করে বেড়ান। ক্যাডেট গার্ল চলচ্চিত্রটির মধ্যে গানটি শেফার্ড স্ট্রাডউইক দ্বারা পরিবেশিত হয়েছিল।
কাজী জালাল অাহমদ
কাজী জালাল উদ্দিন অাহমদ (জন্ম: ১ জানুয়ারি, ১৯৩০- মৃত্যু: ২৩ নভেম্বর ২০০৫) একজন প্রখ্যাত বাংলাদেশী সমাজসেবক, শিক্ষাবিদ ও কলামিষ্ট ছিলেন। তিনি ১৯৮৯ সালে প্রতিরক্ষা সচিব হয়ে অবসর গ্রহণ করেন।
বাংলাদেশের উত্তর পশ্চিমাঞ্চলের সীমান্তবর্তী গ্রাম ভোলাহাটে ১ জানুয়ারি ১৯৩০ সালে এক সম্ভ্রান্ত পরিবারে জন্মগ্রহণ করেন। পিতার নাম ড.কাজী অাজাহারউদ্দীন এবং মাতার নাম কানিজ জোহুরা।
তিনি মালদহ জেলা স্কুল হতে ১৯৪৬ সালে মেট্রিক ও ঢাকা বিশ্ববিদ্যালয় হতে ১৯৫১ সালে রসায়নে মাষ্টার্স ডিগ্রী অর্জন করেন।
তিনি পি.এস.সি. সম্পন্ন করে পাকিস্তান সরকারের সিভিল সার্ভিস ক্যাডারে ম্যাজিস্ট্রেট হিসাবে যোগদান করেন। ১৯৬০ সালে পাবনা জেলা প্রশাসক হন। পরবর্তীকালে তিনি যোগাযোগ সচিব, শিক্ষা সচিবসহ গণপ্রজাতন্ত্রী বাংলাদেশ সরকারের সর্বোচ্চ চাকুরীরর পদ অলংকার করেন। তিনি দেশী ও অার্ন্তজাতিক পর্যায়ে বেশ কিছু সংগঠনেরর সাথে জড়িত ছিলেন। ১৯৮৯ সালে প্রতিরক্ষা সচিব পদ থেকে অবসর গ্রহণ করেন।
শিক্ষা বিস্তারে অবদান রাখেন। অাধুনিক শিক্ষা বিস্তারে রহনপুর ইউসুফ অালী কলেজ এ "কাজী জালাল উদ্দিন অাহমদ বিজ্ঞান ভবন" নির্মাণ করেন। পরিত্যক্ত "গিলাবাড়ি জামে মসজিদ"যা স্থাপিত ১২৩৬ পুনরায় নির্মাণ করেন এবং বর্তমানে পরিচলানার সকল অর্থায়ন তাঁর সেবা ফান্ড করে থাকে। তাঁর লিখা ADMINISTRATIVE LEADERSHIP ১৯৯২ সালে প্রকাশিত হয়।
তিনি ২০০৫ সালের ২৩ নভেম্বর বার্ধক্যজনিত কারনে শেষনিঃশ্বাস ত্যাগ করেন।
চ্যাং চোং-চেন
চ্যাং চোং-চেন (; ) বেলজীয় কার্টুনিস্ট হার্জের "দুঃসাহসী টিনটিন" কমিকসের একটি চরিত্র। টিনটিনের সাথে চ্যাংয়ের সাক্ষাৎ অল্প সময়ের জন্য হলেও তাদের মধ্যে গভীর বন্ধুত্ব ছিল।
হার্জ তার বন্ধু চীনা শিল্পী জ্যাং চোংগ্রেনের ওপর ভিত্তি করে এই চরিত্রটি সৃষ্টি করেছিলেন। যে গল্পে চরিত্রটি প্রথম আসে তা হার্জ ও টিনটিন উভয়কেই প্রভাবিত করে, অত্যন্ত জনপ্রিয় হয়। পরে যে গল্পে তাকে আবার দেখা যায় সেটিও সিরিজের মর্মস্পর্শী অভিযানগুলোর একটি।
১৯৩৪ সালে, হার্জ টিনটিনের চীন অভিযান নিয়ে কাজ শুরু করতে যাচ্ছিলেন। এতদিন পর্যন্ত হার্জ টিনটিনের ভ্রমনকরা দেশগুলোকে দেখেছেন একরকম গৎবাঁধা ক্লিশে দৃষ্টিভঙ্গীতে: অনাহারী কৃষক ও অত্যাচারী কমিসারদের রাশিয়া; সরল, অশিক্ষিত গ্রামবাসীদের কঙ্গো; গ্যাংস্টার, কাউবয় ও ইন্ডিয়ানদের আমেরিকা; আর ফকির ও মহারাজার ভারত।
কিন্তু এই গল্পটি পরিকল্পনা করার সময় লুভেঁ বিশ্ববিদ্যালয়ের চীনা ছাত্রদের যাজক ফাদার গোসেট হার্জকে বলেন যে তার উচিত বাস্তবের চীন সম্পর্কে কিছু গবেষণা করা। হার্জ রাজি হলে গোসেট তাকে চীনা জ্যাং চোংগ্রেনের সাথে পরিচয় করিয়ে দেন। জ্যাং চোংগ্রেন সেসময় ব্রুসেলসে অ্যাকাডেমিয়া রয়্যাল ডি বিউক্স-আর্টসের ছাত্র।
এই দুজন, উভয়ই ২৭ বছর বয়সী, একসাথে কাজ শুরু করলেন। আর তখন হার্জ তার এ নতুন বন্ধুকে কমিকসের চরিত্র হিসেবে যুক্ত করেদিলেন।
নেস্টর
নেস্টর বেলজীয় কার্টুনিস্ট হার্জের "দুঃসাহসী টিনটিন" কমিকসের একটি চরিত্র। সে মার্লিনস্পাইক হলের অনেক পুরনো খানসামা।
নেস্টর ফরাসী সমাজে খানসামাদের সংক্ষিপ্তরূপ। সদাশয়, অনুগত ভৃত্য নেস্টর তার কর্তা ক্যাপ্টেন হ্যাডকের সেবা করে, পাশাপাশি টিনটিন, প্রফেসর ক্যালকুলাস বা বিয়াঙ্কা কাস্তাফিয়রের মতো অতিথিদেরও পরিচর্যা করে।
অগয়া
অগয়া হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকের অন্তর্গত।
২০১১ সালের জনগণনা অনুযায়ী, এই গ্রামের জনসংখ্যা ৯১২। এর মধ্যে ৪৬১ জন পুরুষ ও ৪৫১ জন মহিলা।
শালিমার ওয়ার্ক (১৯৮০) লিমিটেড
শালিমার ওয়ার্ক (১৯৮০) লিমিটেড হল পশ্চিমবঙ্গ এর কলকাতা এলাকার হুগলি নদীর পশ্চিম তীরে হাওড়া শহরের শিবপুর অঞ্চলে অবস্থিত একটি জাহাজ নির্মাণ কেন্দ্র। এটি একটি ভারত সরকারের রাষ্ট্রায়ত্ব সংস্থা। এখানে ছোট জাহাজ নির্মাণ ও মাঝারি মাপের জাহাজ সারাই করা হয়। এটি ১৯৮০ সালে প্রতিষ্ঠিত হয়। তবে এই কেন্দ্রটি প্রথম চালু হয় ১৮৮৫ সালে। এই কেন্দ্রে পণ্যবাহি বার্জ নির্মাণ করা হয়।
এই জাহাজ নির্মাণ কেন্দ্রটি ভারতের নৌবাহিনির জন্য ১৫ টি ছোট জাহাজ নির্মাণের দায়িত্ব পেয়েছে। এছাড়া এই কেন্দ্রটি কলকাতা বন্দর কর্তৃপক্ষ এর জাহাজ ও আন্দামান ও নিকোবর দ্বীপপুঞ্জ এর পর্যটন দপ্তরের জাহাজ সারাই ও রং এর কাজ করে। ২০১২ সালে এই জাহাজ নির্মাণ কেন্দ্রটি ভারতীয় নৌবাহিনীর হাতে তুলে দিয়েছে তাদের প্রথম জাহাজ আইএনএস পোশাক (শালিমার)। ২০১২ সালে এই জাহাজ নির্মাণ কেন্দ্রটির সঙ্গে ভারতীয় নৌবাহিনির ২৫০ কোটি টাকার চুক্তি হয়েছে। ২০১৮ সালে মধ্যে নৌবাহিনীর হাতে তার জাহাজ তুলে দেবে। এছাড়া এখানে ২ টি ৫০০ টন এর বার্জ, ৩ টি ৫০ জন জাত্রী ধারন ক্ষমতার জলযান ও ২ টি ২০০ টনের বর্জ নির্মাণের চুক্তি হয়েছে। এই জাহাজ নির্মাণ কেন্দ্রটি একসঙ্গে ৫ টি জাহাজ সারাই করতে পারে। বর্তমানে ৭০ কোটি টাকা খরচ করে কেন্দ্রটির উন্নয়ন ও আধুনিকরন করা হচ্ছে। এর পর এখানে আরও বেশি জাহাজ সারাই ও নির্মাণ করা যাবে।
হুগলি ডক অ্যান্ড পোর্ট ইঞ্জিনিয়ার্স লিমিটেড
হুগলি ডক অ্যান্ড পোর্ট ইঞ্জিনিয়ার্স লিমিটেড কলকাতা ভিত্তিক একটি জাহাজ নির্মাণ কেন্দ্র বা সংস্থা। এটি হুগলি নদীর পশ্চিম তীরে অবস্থিত। ১৮১৯ সালে গড়ে ওঠা এইচ.ডি.পি.ই.এল. ১৯৭৩ সালের পোর্ট ইঞ্জিনিয়ারিং ওয়ার্কস – এর সঙ্গে মিশে যায় আর এটি অ্যান্ড্রু ইয়ুল সংস্থার নিয়ন্ত্রণে আসে। ১৯৮৪ সালে এই সংস্থার জাতীয়করণ হয় এবং এর নাম হয় হুগলি ডক অ্যান্ড পোর্ট ইঞ্জিনিয়ার্স লিমিটেড। এই সংস্থার দুটি ইউনিট-ই হুগলি নদীর তীরে সালকিয়া ও নাজিরগঞ্জে অবস্থিত।
সালকিয়া ইউনিট-টি ১০.৭৫ একর জমি নিয়ে গঠিত।এই ইউনিট-এ ১ টি ডাই ডক ও ২ টি জাহাজ নির্মমানের বার্থ বা জেটি রয়েছে। এখানে ড্রেজার, সার্ফেস ড্রেজার, মাছ ধরার ট্রলার, ভাসমান ডক প্রভৃতি নির্মাণ করা হয়।এখাধে সর্বোচ্চ ১৫ হাজার ডিডব্লুটি (DWT) ক্ষমতার জাহাজ নির্মাণ করা হয়। এই ইউনিট-টি হুগলি নদীর পশ্চিম তীরে হাওড়ায় অবস্থিত।নাজিরগঞ্জ ইউনিট-টি মোট ১৯.৬০ একর জমি নিয়ে গঠিত। এখানে দুটি জাহাজ তৈরির বার্থ বা জেটি রয়েছে। এখানে একটি ডাই ডক রয়েছে। এখানে বার্জ ও ড্রেজার তৈরি করা হয়। সর্বোচ্চ ১৫ হাজার DWT ক্ষমতার জাহাজ তৈরি হয়।
এখানে দুটি জাহাজ নামানোর পথ (স্লিপ ওয়ে) রয়েছে ।এই স্লিপ ওয়ে ৯০ X ৩০ মিটার দৈর্ঘ্যের।টাওয়ার ক্রেন রয়েছে ৩ টি ১০ টনের। ২ টি ২০ টনের ই ক্রেন রয়েছে।
রাষ্ট্রায়ত্ত সংস্থা হুগলি ডক অ্যান্ড পোর্ট ইঞ্জিনিয়ার্স লিমিটেড বেসরকারি সংস্থার সঙ্গে যৌথ উদ্যোগে অত্যাধুনিক বার্জ তৈরি করার পরিকল্পনা করেছে।সংস্থার নিয়ন্ত্রণ থাকবে বেসরকারি সংস্থার হাতেই। কারণ সরকারের অংশীদারি ৪৯ শতাংশের কম থাকবে। হাওড়ার সালকিয়া ও নাজিরগঞ্জে ওই সংস্থার দু’টি উৎপাদন কেন্দ্র রয়েছে। সেখানেই অত্যাধুনিক নকশার বার্জ তৈরি হবে। এখন বার্জে ১৫০০ টন পণ্য পরিবহণ করা যায়। অত্যাধুনিক বার্জে ৫ হাজার টন পর্যন্ত পণ্য পরিবহণ করা যাবে। এলএনজি-র মতো প্রাকৃতিক গ্যাসও জ্বালানি হিসেবে ব্যবহার করা যাবে।
আড়ানী ডিগ্রি কলেজ
আড়ানী ডিগ্রি কলেজ রাজশাহী বিভাগের রাজশাহী জেলার বাঘা উপজেলায় অবস্থিত অন্যতম একটি শিক্ষা প্রতিষ্ঠান ।
কলেজ টি ১৯৬৮ সালে প্রতিষ্ঠিত হয়।
কলেজে মোট ৩টি বিল্ডিং আছে। কলেজটি বড়াল নদীর তীরে অবস্থিত।
এখানে উচ্চ মাধ‌্যমিক এবং পাস কোর্স পড়ার ব‌্যবস্থা আছে।
নিথিন
নিথিন, নিথিন কুমার রেড্ডি নামেও পরিচিত, একজন ভারতীয় চলচ্চিত্রাভিনেতা এবং প্রযোজক, তেলেগু সিনেমায় মুখ্য চরিত্রে অভিনয়ের জন্য । ২০০২ সালে বক্স অফিস হিট চলচ্চিত্র "জায়াম" এ অভিনয়ের মাধ্যমে চলচ্চিত্র জগতে পা রাখেন নিতিন এবং ফিল্মফেয়ার সেরা নবাগত (দক্ষিণ) পুরষ্কার অর্জন । ২০০৯ সালে রাম গোপাল ভার্মা পরিচালিত "অজ্ঞাত" তে অভিনয়ের মাধ্যমে বলিউডে পা রাখেন। তিনি পুরুষদের পোষাক নির্মাতা কটন কিং এর শুভেচ্ছা দূত। ২০১৫ সালে ভারতের পল্লী উন্নয়ন মন্ত্রী ভেংকাইয়া নাইড়ু তেলেঙ্গানা রাজ্যে স্বচ্ছ ভারত অভিযান প্রচারণার জন্য নিথিন সহ ৯ জনকে শুভেচ্ছা দূত হিসেবে নিয়োগ করেছেন।
নিথিন রেড্ডি চলচ্চিত্র প্রযোজক এবং পরিবেশক সুধাকর রেড্ডি এবং ভিদ্যা রেড্ডির ঘরে জন্মগ্রহণ করেন। তার বড় বোনের নাম নিখিতা রেড্ডি।
filmography
হুগলি-শ্রেনীর জ্বালানী বার্জ
হুগলি-শ্রেণীর জ্বালানী বার্জ বা "হুগলি ক্লাস ফুয়েল বার্জ" হল কলকাতা ভিত্তিক জাহাজ নির্মাণ সংস্থা ও জাহাজ নির্মাণ কেন্দ্র হুগলি ডক অ্যান্ড পোর্ট ইঞ্জিনিয়ার্স লিমিটেড এর তৈরি একটি জ্বালানী তেল বহনকারী ছোট জাহাজ বা বার্জ।এই বার্জটি বার্জ নির্মাণ সংস্থাটি ভারতীয় নৌবাহীনির কাছে হস্তান্তর করে।
এই বার্জে করে জ্বালানী তেল বহন করে আনে জাহাজে বন্দর থেকে এবং তেল ডিপো থেকে তেল অন্য জায়গা নিয়ে যায়।এই শ্রেণীর বার্জ গুলি লম্বা, চওড়া এবং গভীর ।এই বার্জ গুলি ১০০০ টন জ্বালানী তেল বহন করে।এগুলি ভারতীয় নৌসেনা ক্রয় করেছে টাকা দিয়ে। এই শ্রেণীর আরও দুটি বার্জ নির্মাণের চুক্তি করেছে ভারতের নৌবাহীনি হুগলি ডক অ্যান্ড পোর্ট ইঞ্জিনিয়ার্স লিমিটেড।
করিমপুর পান্নাদেবী কলেজ
করিমপুর পান্নাদেবী কলেজ একটি নদীয়া জেলার প্রসিদ্ধ কলেজ। এটি নদিয়া জেলার তেহট্ট মহকুমায় করিমপুরে অবস্থিত। এটি কল্যানী বিশ্ববিদ্যালয়ের অধীনস্থ এবং বিশ্ববিদ্যালয় মঞ্জুরি কমিশন দ্বারা স্বীকৃতি প্রাপ্ত মহাবিদ্যালয়। এখানে শুধুমাত্র দিবা বিভাগে পঠন পাঠন করা হয়। এই কলেজে কলা, বিজ্ঞান এবং বাণিজ্য তিন বিভাগেই পাঠদান করানো হয়ে থাকে। এখানের অনেক ছাত্র ছাত্রী বিভিন্ন ক্ষেত্রে মহাবিদ্যালয়ের সুনাম বৃদ্ধি করেছেন।
কলেজটির জন্যে জমি ও অর্থদান করেন ব্যবসায়ী দুর্গাপ্রসাদ আগরওয়ালা। তার স্ত্রী পান্নাদেবী আগরওয়ালার নামে কলেজটি স্থাপিত হয়। তবে কলেজের মূল স্থপতি ভূমিপুত্র, বিখ্যাত রাজনীতিবিদ ও স্বাধীনতা সংগ্রামী নলিনাক্ষ সান্যাল। মূলত তার তত্বাবধানেই পান্নাদেবী কলেজের প্রতিষ্ঠা ও খ্যাতি হয়।
রানা দজ্ঞুবাতি
রানা দজ্ঞুবাতি, রানা নামেই সমধিক পরিচিত, একজন ভারতীয় চলচ্চিত্রাভিনেতা, প্রযোজক, চিত্রগ্রাহক। তেলেগু, তামিল, হিন্দী চলচ্চিত্রে অভিনয়ের জন্য তিনি সুপরিচিত। ভিজ্যুয়াল ইফেক্ট প্রযোজক হিসেবে ২০০৬ সালে রানা রাজ্য নন্দি পুরষ্কার লাভ করেন মাহেশ বাবু অভিনীত "সাইনিকুড়ু"র জন্য। ২০০৬ সালে সহ প্রযোজক হিসেবে বোম্মালতা ছবির জন্য ভারতের জাতীয় চলচ্চিত্র পুরষ্কার অর্জন করেন।
২০১০ সালে অভিনয় জীবন শুরু করেন চলচ্চিত্র "লিডার" এ অভিনয়ের মাধ্যমে এবং ফিল্মফেয়ার পুরষ্কার (দক্ষিণ) এর সেরা নবাগতের পুরষ্কার জিতে নেন। ২০১৫ সালে আয়ের রেকর্ড সৃষ্টিকারী "বাহুবলি: দ্য বিগিনিং" প্রধান খল চরিত্রে অভিনয় করেন রানা।
রানা তামিল নাড়ুর চেন্নাইয়ে তেলেগু চলচ্চিত্র নির্মাতা দজ্ঞুবাতি সুরেশ বাবুর ঘরে জন্মগ্রহণ করেন। তিনি হায়দরাবাদ পাবলিক স্কুলে লেখাপড়া করেছেন। তার দাদু ড. রামানাইড়ু একজন বিখ্যাত চলচ্চিত্র প্রযোজক যিনি তেলেগু সিনেমায় অবদান রাখার জন্য ভারতের তৃতীয় সর্বোচ্চ বেসামরিক পদক "পদ্মভূষণ" লাভ করেন।
রানার প্রথম অভিনীত শেখর কাম্মুলা পরিচালিত লিডার। তেলেগু এই চলচ্চিত্রটি তাকে বিশাল সাফল্য এনে দেয়। রানা দম মারো দম এর মাধ্যমে বলিউডে পা রাখেন যা ২০১১ সালের ১১ এপ্রিল মুক্তি পায়। টাইম অভ ইন্ডিয়া একে "ড্যাশিং ডেব্যু" হিসেবে উল্লেখ করেন। টাইম অফ ইইন্ডিয়ার জরীপে তিনি ২০০১ সালের "প্রমিজিং নিউকামার" হিসেবে স্বীকৃতি পান। ২০১১ সালে ভারতের টাইম অভ ইন্ডিয়ার ২০ জন আকাংখিত পুরুষের তালিকায় তিনি স্থান দখল করেন।
মেহরাব হোসেন (ক্রিকেটার, জন্ম ১৯৮৭)
মেহরাব হোসেন (জন্ম: ৮ জুলাই, ১৯৮৭) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। এছাড়াও, বাংলাদেশ এ, অনূর্ধ্ব-১৯ দল, মধ্যাঞ্চল, চিটাগং কিংস, ঢাকা বিভাগ, ঢাকা মেট্রোপলিশে খেলেছেন তিনি। দলে তিনি মূলতঃ ব্যাট হাতে মাঠে নামতেন। বামহাতি মাঝারি সারির ব্যাটসম্যান তিনি ও স্লো লেফট আর্ম বোলিং করে থাকেন যা তাকে প্রকৃত অল-রাউন্ডার হতে গড়ে তুলতে প্রভূতঃ সহায়তা করেছে।
আমেরিকান ইন্টারন্যাশনাল ইউনিভার্সিটি-বাংলাদেশ থেকে পড়াশোনা করেন তিনি। বয়সভিত্তিক খেলায় প্রভূতঃ সফলতা লাভের প্রেক্ষিতে জাতীয় দলের পক্ষে খেলার সুযোগ পান। ২০০৬ সালে অনূর্ধ্ব-১৯ ক্রিকেট বিশ্বকাপে অংশগ্রহণ করেন। অনূর্ধ্ব-১৯ দলের সদস্যরূপে ১২টি একদিনের আন্তর্জাতিকে অংশ নিয়ে ২১৩ রান সংগ্রহের পাশাপাশি ১৬ উইকেট দখল করেছেন। বাংলাদেশ একাডেমি দলের অধিনায়করূপে পাকিস্তান সফরে যান।
ভারতে অনুষ্ঠিত ২০০৬ সালের আইসিসি চ্যাম্পিয়ন্স ট্রফি প্রতিযোগিতায় অংশগ্রহণের জন্য জাতীয় দলের সদস্য হন। ১৩ অক্টোবর, ২০০৬ তারিখে জয়পুরে আইসিসিচ্যাম্পিয়ন্সট্রফি প্রতিযোগিতার বাছাইপর্বের খেলায় জিম্বাবুয়ের বিপক্ষে তার ওডিআই অভিষেক ঘটে। সয়াই মানসিং স্টেডিয়ামের অনুষ্ঠিত দিবা-রাত্রির ঐ খেলায় বাংলাদেশ ১০১ রানের বিশাল ব্যবধানে জয় পায় মূলতঃ শাহরিয়ার নাফিসের অপরাজিত ১২৩ রানের সুবাদে। তবে খেলায় মেহরাব ব্যাট হাতে খেলার সুযোগ পাননি। বল হাতে ৩ ওভারে ০/১২ বোলিং পরিসংখ্যান গড়েন। একদিনের আন্তর্জাতিকে নীচের সারি থেকে উদ্বোধনী ব্যাটসম্যান হিসেবে খেলতে নামেন।
মে, ২০০৭ সালে সফরকারী ভারতের বিপক্ষে টেস্টে অংশগ্রহণের জন্য তাকে আমন্ত্রণ জানানো হয়। ২০০৬-০৭ মৌসুমে চট্টগ্রামে অনুষ্ঠিত নিজস্ব দ্বিতীয় টেস্টেই সফরকারী নিউজিল্যান্ডের বিপক্ষে দায়িত্বশীল ৮৩ রান তুলেন।
বীজ কোষ
বীজ কোষ (Germ cell) বল সেইসব জৈবিক কোষকে বোঝানো হয় যেগুলি যৌন প্রজনন করা প্রাণীর শরীরে জনন কোষএর সৃষ্টি করে। পুরুষ ও স্ত্রী প্রাণীর শরীরে থাকা (উভয়লিংগ প্রাণীর ক্ষেত্রে একটি প্রাণীর শরীরে থাকা) প্রাথমিক জননাংগ (Primary sex organ) শুক্রাশয় (Testis) ও ডিম্বাশয়ে (Ovary) থাকা এই বিশেষ কোষগুলো থেকে সৃষ্টি হয়। এইগুলির প্রাথমিক অবস্থাকে আদিম বীজ কোষ (Primordial germ cell) বলা হয়। যৌন প্রজনন করা প্রাণীর ভ্রূণাবস্থার আরম্ভতেই কতগুলি কোষ দেহ গঠনকারী অন্যান্য কোষ থেকে পৃথকভাবে বিকাশ লাভ করতে শুরু করে। এই কোষগুলি থেকে ভবিষ্যতে প্রাণীটির প্রজননকোষের (শুক্রকোষ ও ডিম্বকোষ)র সৃষ্টি হয়। বীজ কোষ থেকে শরীরের অন্যকোনো অংগের গঠন হয় না।
বহু প্রাণীর ক্ষেত্রে বীজ কোষের উৎপত্তি আদিম রেখায় (primitive streak) হয় ও তার থেকে কোষগুলি ভ্রূণর খাদ্যনালীর অংশ দিয়ে জননাংগে প্রবেশ করে। তাতে কোষগুলির দুই প্রকারের বিভাজন হয়- মাইটোসিস ও মিওসিস। এর পর কোষগুলি বিকাশলাভ করে শুক্রাণু বা ডিম্বাণুর সৃষ্টি করে। প্রাণীর মতো উদ্ভিদএর বিকাশের প্রাথমিক অবস্থার থেকে এমন বীজ কোষ থাকে না। এর পরিবর্তে পূর্ণবয়স্ক দেহকোষ (somatic cell) থেকে বীজ কোষের সৃষ্টি হয়।
আইএনএস পোশাক
আইএনএস পোশাক হল ভারতীয় নৌ বাহীনির একটি জ্বালানী তেল বহনকারী ছোট জাহাজ বা বার্জ। এটি নির্মাণ করেছে শালিমার ওয়ার্ক।
এই বার্জটির বহন ক্ষমতা ৫০০ টন। এই বর্জটির নাম এসেছে নৌ বাহীনির এর আগে একটি এই একই নামের জাহাজ থেকে।এই বার্জটি ১৮ জুন ২০১২ সালে নৌ বাহীনির হাতে তুলে দেয় শালিমার ওয়ার্ক (১৯৮০) লিমিটেড। এই বার্জ নির্মাণের জন্য ২০০৭ সালে নির্মাণ সংস্থার সঙ্গে চুক্তি হয় ২০০৭ সালে দুটি বাজ এক সঙ্গে নির্মাণের জন্য।
অ্যাপোলো হাই স্কুল (কেনটাকি)
অ্যাপোলো হাই স্কুল হল একটি হাই স্কুল যেটি যুক্তরাষ্ট্রের কেনটাকিতে অবস্থিত। এটি ডেভিস কাউন্টি পাবলিক স্কুলের একটি অংশ। এটি ১৯৬৯ সালে এর যাত্রা শুরু করে। অ্যাপোলো স্পেস প্রোগ্রামের পর এটি এই নামে আত্নপ্রকাশ করে। প্রথমে এটি জুনিয়র হাই স্কুল ছিল। পরে ১৯৭২ সালে এটি হাইস্কুলে রূপ নেয় এবং ১৯৭৪ সালে এটি প্রথম গ্রাজুয়েশন শুরু করে। স্কুল পেপারের নাম রাখা হয় "চ্যালেঞ্জার"। এই বিদ্যালয়টির মার্চিং ব্যান্ড প্রোগ্রাম নামে একটি প্রোগ্রাম রয়েছে যেটিকে বলা হয় "অ্যাপোলো মার্চিং ইগলস"।
বড় বিহানালী ইউনিয়ন
বড় বিহানালী রাজশাহী জেলার বাগমারা উপজেলার ৪ নং ইউনিয়ন।
এই ইউনিয়নের অন্তঃভুক্ত গ্রাম সমূহ হলঃ বড়বিহানালী, নিচুপাড়া, কাজিপাড়া, বাগান্না, খালিশপুর, মাঝগ্রাম, হরিনমারা, বড়কয়া, ছোটকয়া, কহিতপাড়া, মন্দিয়াল, মৃধাপাড়া, কুলিবাড়ি ও মুরারীপাড়া।
এই ইউনিয়নের পূর্বে ঝিকড়া ইউনিয়ন, উত্তরে আত্রাই উপজেলার হাটকালু পাড়া ইউনিয়ন, পশ্চিমে দ্বিপপুর ইউনিয়ন, দক্ষিণে ভবানিগঞ্জ পৌরসভা অবস্থিত।
গননা হয় নাই
= উল্লেখযোগ্য ব্যক্তি =
১. ইউনিয়ন তথ্য কেন্দ্র।
সেন্ট ইটেন গির্জা
সেন্ট ইটেন () ফ্রান্সের মায়েন্নি শহরে অবস্থিত একটি গির্জা।
প্রথম গির্জাটি নির্মিত হয়েছিল ৭ম শতকের যা পুনরাবিষ্কার হয় ১৯৮৭ সালে।
বর্তমান্দ সসাবেক এই প্যালিওক্রিশ্চিয়ান গীর্জার খুবই সামান্য অংশ টিকে আছে, সিড়ি এবং ভিত্তির কিছু অংশ।
চন্দ্রনাথ (দ্ব্যর্থতা নিরসন)
চন্দ্রনাথ শরৎচন্দ্র চট্টোপাধ্যায় রচিত একটি উপন্যাস।
চন্দ্রনাথ বলতে আরও বুঝায়:
আঁচুড়ি
আঁচুরি হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার বাঁকুড়া সদর মহকুমার বাঁকুড়া ২ সমষ্টি উন্নয়ন ব্লকের অন্তর্গত।
২০১১ সালের জনগণনা অনুসারে আঁচুড়ি জেলার সামগ্রিক জনসংখ্যা ৩,৩৮৬। এর মধ্যে ১,৭২৮ জন (৫১%) ও ১,৬৫৮ জন (৪৯%) মহিলা। এদের মধ্যে আবার ৪০৬ জনের বয়স ছয় বছরের নিচে। আঁচুরি গ্রামে ২,২২৫ জন সাক্ষর (ছয় বছরের বেশি জনসংখ্যার ৭৪.৬৬%)।
পুরুলিয়া জেলার সাঁওতালডি থেকে নদীয়া জেলার মাঝদিয়া পর্যন্ত প্রসারিত ৮ নং রাজ্য সড়ক আঁচুড়ি গ্রামের উপর দিয়ে গিয়েছে।
আঁচুড়ি ব্লক সরকারি স্বাস্থ্যকেন্দ্রটি বাঁকুড়া ১ সমষ্টি উন্নয়ন ব্লকের কেন্দ্রীয় স্বাস্থ্য পরিষেবা প্রদান করে। কেঞ্জাকুড়া ও হেলনাশুশুনিয়া্তেও দু’টি স্বাস্থ্যকেন্দ্র রয়েছে এবং ১১টি উপশাখা রয়েছে।
ঘুড্ডি
ঘুড্ডি সৈয়দ সালাহউদ্দিন জাকী পরিচালিত ১৯৮০ সালের সাদাকালো রোমান্টিক-নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন পরিচালক সালাহউদ্দিন জাকী নিজেই। এটি সালাহউদ্দিন জাকীর প্রথম চলচ্চিত্র পরিচালনা। এতে নাম ভূমিকায় অভিনয় করেছেন সুবর্ণা মুস্তাফা এবং অন্যান্য চরিত্রে অভিনয় করেছেন রাইসুল ইসলাম আসাদ, নাসির উদ্দীন ইউসুফ, তারিক আনাম খান, নায়লা আজাদ নূপুর, সৈয়দ হাসান ইমাম। এই চলচ্চিত্রের মধ্য দিয়ে সুবর্ণা মুস্তাফার চলচ্চিত্রে অভিষেক হয়। ছবিতে রাইসুল ইসলাম আসাদ একজন মুক্তিযোদ্ধা এবং বাস্তব জীবনেও তিনি একজন মুক্তিযোদ্ধা। এছাড়া ছবির সকল চরিত্রে নাম তাদের প্রকৃত নামেই।
"ঘুড্ডি" ১৯৮০ সালের ১৯ ডিসেম্বর বাংলাদেশে মুক্তি পায়। সৈয়দ সালাহউদ্দিন জাকী এই ছবির জন্য ৬ষ্ঠ জাতীয় চলচ্চিত্র পুরস্কারে শ্রেষ্ঠ সংলাপ রচয়িতা এবং শফিকুল ইসলাম স্বপন শ্রেষ্ঠ চিত্রগ্রাহক বিভাগে পুরস্কার অর্জন করে।
মুক্তিযুদ্ধ ফেরত আসাদ এখন বেকার। কিন্তু সে প্রাণচাঞ্চল্যে ভরপুর। তার স্বপ্ন ধনীর কোন মেয়েকে পটিয়ে রাজকন্যা ও রাজ্য দুটোয় দখল করা। পরিচয় হয় ধনী বাপের একমাত্র মেয়ে ঘুড্ডির সাথে। প্রাচুর্যের মধ্যে সে বড় হয়েছে। তবুও সে বন্দী। আসাদের সাথে পরিচয়ে সে বন্দীদশা থেকে মুক্তি পায়। আসাদের সব মিথ্যা সে সত্য বলে বিশ্বাস করে। এভাবেই চলতে থাকে বিপরীতমুখি এই দুটি চরিত্রের গল্প।"ঘুড্ডি" চলচ্চিত্রের সঙ্গীত পরিচালনা করেছেন লাকী আখন্দ। গীত রচনা করেছেন কাওসার আহমেদ চৌধুরী। গানে কণ্ঠ দিয়েছেন হ্যাপী আখন্দ, শাহনাজ রহমতুল্লাহ ও শিমুল ইউসুফ ও লিনু বিল্লাহ।
চলচ্চিত্র সমালোচক নাজমুল হাসান দারাশিকো "সাপ্তাহিক অনন্যা"য় এক সমালোচনায় এই চলচ্চিত্র সম্পর্কে লিখেছেন, "এটি বাজারী চলচ্চিত্র নয়, তবে তা তৃপ্তিদায়ক এবং সত্যিকারের একটি বাংলাদেশী প্রেমের ছবি। মুক্তিযুদ্ধ পরবর্তী বাংলাদেশের চিত্র ফুটে উঠেছে এর সংলাপ, চরিত্রায়ণ এবং ঘটনাপ্রবাহে।" বিডিনিউজের লেখক নাদির জুনাইদ ছবিটিকে "বাংলাদেশের প্রথাবিরোধী ও প্রতিবাদী চলচ্চিত্র" বলে উল্লেখ করেছেন। তিনি ছবিটি সম্পর্কে আরও বলেন "নান্দনিক নির্মাণশৈলী, রাজনৈতিক সমালোচনা, অভিনয় এবং কাহিনীর অগতানুগতিকতা, বক্তব্যের গভীরতা বিভিন্ন বিচারেই ছিল সমসাময়িক বাংলাদেশী ছবি থেকে ভিন্ন। কাহিনী, নির্মাণপদ্ধতি, রাজনৈতিক বক্তব্য প্রভৃতি দিক থেকে ছবিটিকে গতানুগতিক বাংলাদেশী ছবি থেকে ব্যতিক্রমী করে তোলার ক্ষেত্রে পরিচালকের সফলতার কারণে বাংলাদেশে এ পর্যন্ত নির্মিত বিকল্প ধারার চলচ্চিত্রসমূহের মধ্যে ঘুড্ডি অন্যতম শক্তিশালী ছবি হিসেবে বিবেচিত হওয়ার যোগ্য।"
জাতীয় চলচ্চিত্র পুরস্কার
রীমা কাগতি
রীমা কাগতি (; জন্ম ১৯৭২), একজন ভারতীয় চলচ্চিত্র পরিচালক ও স্ক্রিন রাইটার যিনি বলিউডে কাজ করেন। তার প্রথম পরিচালিত চলচ্চিত্র হানিমুন ট্রাভেলস প্রাইভেট লিমিটেড সমালোচকদের প্রশংসা কুড়াতে সক্ষম হয়।
রীমা ১৯৭২ সালে আসামের গুয়াহাটিতে জন্মগ্রহণ করেন। মুম্বাইয়ের সোফিয়া কলেজ থেকে ইংরেজি সাহিত্যে স্নাতক ডিগ্রি অর্জন করেন। সোফিয়া পলিটেকনিক থেকে তিনি সামাজিক যোগাযোগ মাধ্যম এর উপর স্নাতকোত্তর ডিপ্লোমা সম্পন্ন করেছেন।
২০০৬ সালে রীমা তার প্রথম ছবি হানিমুন প্রাইভেট লিমিটেড পরিচালনা করেন। এর পর তিনি তালাশ পরিচালনা করেন যেখানে মুখ্য চরিত্রে আমির খান, রানী মুখার্জী, কারিনা কাপুর অভিনয় করেন।
বেন্ডিক্স এভিয়েশন
বেন্ডিক্স এভিয়েশন হলো এয়ারক্রাফট এর খুচরা যন্ত্রাংশ বিক্রয়কারী প্রতিষ্ঠান। ১৯২৯ সালে ভিন্সেন্ট বেন্ডিক্স তার অটো মোবাইলস কোম্পানী চালু রাখার সাপেক্ষে এটি নির্মাণ করেন। সঠিক সময়ে যন্ত্রাংশ সরবরাহ করার প্রেক্ষিতে বেন্ডিক্স যুক্ত্রারাষ্ট্রের মধ্যে ১৭ তম স্থান অধিকার করে। ১৯৬০ সালে এর নাম পরিবর্তন হয়ে বেন্ডিক্স কর্পোরেশন হয় এবং ১৯৮৩ সালে এই কোম্পানি এলিয়েড কর্পোরেশন(এলিয়েড সিগনাল) নামে কিং রেডিও কোম্পানি এর সাথে তাদের ব্যবসা শুরু করে। বর্তমানে হানিওয়েল নামে তারা আবার এভিয়েশন ব্যবসার সাথে যুক্ত হয়েছে।
১৯৫২ সালের জুলাই মাসে বেন্ডিক্স কোম্পানির একটি ল্যান্ড মাইনিং যন্ত্রাংশ ইউএস আর্মি এবং ইউএস এয়ারফোর্সে ব্যভার করা হয়।ইউএস আর্মিতে সেই ল্যান্ড মাইনিং এর ম্যানুয়েল নাম্বার ছিল TM-5-9540 এবং ইউএস এয়ারফোর্সে এর ম্যানুয়েল নাম্বার ছিল TO39B-40-5। এই যন্ত্রটির একই সাথে একটি অডিও এবং ভিডিও ইন্ডিকেটর রয়েছে এবং তা কম ভোল্টেজ এর ব্যাটারি দিয়ে ব্যবহার করা যায়।ব্যকপ্যাক স্টাইলের এই যন্ত্রাংশটিতে দুইটি প্রুব,ব্যাটারি এবং ডিটেক্টিং প্লেট ফাইবারগ্লাস বক্স দিয়ে আবদ্ধ রাখা হয়ে থাকে।
বেন্ডিক্স এভিয়েশন উন্নত প্রযুক্তির কারবুরেটর,এয়ারক্রাফট এর ইঞ্জিন,ল্যান্ডিং গিয়ার,জেট ইঞ্জিন ফুয়েল ইতাদি তৈরি করার পাশাপাশি ইউএস নেভির জন্য মিসাইল তৈরি করে থাকে।
এছাড়া বেন্ডিক্স এভিয়েশনের তৈরি করা মাস্ক ও গজেস ডাইভিং চেম্বারে ব্যবহার করা হয়ে থাকে।
শালিমার-ক্লাস ফেরী
শালিমার-ক্লাস ফেরী হল কলকাতা ভিত্তিক জাহাজ নির্মাণ সংস্থা শালিমার ওয়ার্ক (১৯৮০) লিমিটেড -এর তৈরি যাত্রী বহনকারী জলযান।এটি বর্তমান ভারতের নৌহীনির অধিনন্ত।
শালিমার ক্লাস ফেরীর অন্তর্গত হল আইএনএস নিলম।এটি ব্যবহার করে দক্ষিণ নৌ কমান্ড এর কোচি শিপ ওয়াড ব্যবহার করে।এই শিপে করে বড় জাহাজে দরকারি পণ্য বহন করা হয়।এই জাহাজ গুলি ৫০ জন যাত্রী বহন করা সম্ভব।জাহাজ গুলি ৪৯ মিটার লম্বা।
জিমি শেরগিল
জসজিৎ সিং গিল (জন্ম, ৩ ডিসেম্বর, ১৯৭০), জিমি শেরগিল নামে পরিচিত একজন ভারতীয় চলচ্চিত্র অভিনেতা যিনি মূলত বলিউড ও পাঞ্জাবি চলচ্চিত্রে অভিনয় করেন। ১৯৯৬ সালে খালিস্তান আন্দোলনের উপির ভিত্তি করে নির্মিত ম্যাচিস এ অভিনয়ের মাধ্যমে জিমির অভিনয় জীবন শুরু হয়।
উত্তর প্রদেশের গোরখপুর জেলার সারদানগরের দেওখিয়া গ্রামের "শিখ" পরিবারে জন্মগ্রহণ করেন জিমি। তার ফুফু অমরিতা শেরগিল বিখ্যাত ভারতীয় চিত্রকর। লক্ষ্ণৌর সেন্ট ফ্রান্সিস কলেজে কয়েকবছর পড়াশোনার পর তিনি পাঞ্জাবে চলে আসেন ১৯৮৫ সালে, যেখানে তার পূর্বপুরুষের বাস ছিলো। তিনি পাঞ্জাবী বিশ্ববিদ্যালয়ে পড়াশোনা করেন।
খড়ি বোলি
খড়ি বোলি, যা খাড়ি বুলি নামেও পরিচিত অথবা সহজ ভাষায় খাড়ি, দেহলভী, কৌরভী এবং হিন্দুস্তানী একটি মর্যাদাপূর্ণ হিন্দুস্তানী উপভাষা। এই উপভাষা থেকেই হিন্দি এবং উর্দু এর উৎপত্তি। বর্তমানে এই ভাষা দুইটি যথাক্রমে ভারত ও পাকিস্তানের দাপ্তরিক ভাষা হিসেবে স্বীকৃত
আরবপুর ইউনিয়ন
আরবপুর ইউনিয়ন বাংলাদেশের যশোহর জেলার একটি প্রশাসনিক এলাকা।
যশোহর জেলা সদর হতে ইউনিয়ন পরিষদের দূরত্ব মাত্র ৫.৫ কি:মি:। এটি সদর উপজেলার অন্তর্ভূক্ত। এর আয়তন ২৫.৯৬৩ বর্গকি:মি:, গ্রামের সংখ্যা ১৬টি, মোট জনসংখ্যা ৪৬৮৯৩ জন।
রেড-স্পট সটুথ
রেড-স্পট সটুথ(বৈজ্ঞানিক নাম: "Prioneris philonome(Boisduval)") এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এর সদস্য।
রেড-স্পট সটুথ এর কয়েকটি উপপ্রজাতি হল - 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির স্ত্রী নমুনা রেড স্পট জেজেবেল () কে নকল করে। স্ত্রী নমুনার ডানার উপরিতল এবং নিমনতল উভয়েই রেড স্পট জেজেবেল এর প্রায় অনুরূপ। পুরুষ নমুনার ক্ষেত্রে শুধুমাত্র ডানার নীচের দিক, রেড স্পট জেজেবেল সাদৃশ্য।
পুরুষ নমুনার, সামনের ডানার শীর্ষভাগ তীক্ষ্ণ, সামনের ডানার উপরিতল সাদা এবং কালো শিরাযুক্ত এবং শীর্ষভাগ কালো রঙে ছাওয়া। পিছনের ডানার নিম্নতল হলুদ কালো শিরা যুক্ত। পক্ষমূলে ছোট, সুস্পষ্ট লাল ছোপযুক্ত এবং সাদা বহিঃ সীমারেখা যুক্ত। কালো প্রান্তযুক্ত প্বার্শ প্রান্তরেখা (টার্মিনাল) যা টর্নাস এর দিক বরাবর অধিকতর কালো।
স্ত্রী নমুনায়, সামনের ডানার উপরিতল কালো রঙের। শিরাগুলি চওড়া কালো রেখাঙ্কিত। পিছনের ডানার উপরিতল সাদা কালো সীমারেখা এবং সাদা ছোপযুক্ত। পিছনের ডানার নিম্নতল পুরুষ নমুনার অনুরূপ, ত্বর প্রান্তরেখা বরাবর ইষদ ফ্যাকাসে হলুদ ছোপ বিদ্যমান।
কিং ফয়সাল ফাউন্ডেশন
কিং ফয়সাল ফাউন্ডেশন হল সৌদি আরব ভিত্তিক একটি বহুমুখী অলাভজনক প্রতিষ্ঠান, যা ১৯৭৬ সালে সৌদি আরবের বাদশাহ ফয়সাল বিন আবদুল আজিজের নামানুসারে তার পুত্র কর্তৃক প্রতিষ্ঠিত হয়। কিং ফয়সাল ফাউন্ডেশনের ট্রাস্টি বোর্ডের বতর্মান চেয়ারম্যান হলেন প্রিন্স মুহাম্মদ এবং ব্যবস্থাপনা পরিচালক হলেন খালিদ বিন ফয়সাল। এ ফাউন্ডেশন হল পৃথিবীর সর্ববৃহত ফাউন্ডেশন গুলোর একটি।
আল ফয়সাল বিশ্ববিদ্যালয় হল কিং ফয়সাল ফাউন্ডেশন কর্তৃক প্রতিষ্ঠিত ও পরিচালিত একটি বেসরকারি বিশ্ববিদ্যালয়। বিশ্ববিদ্যালয়টি উচ্চতর শিক্ষা ও গবেষণার জন্য ২০০২ সালে প্রতিষ্ঠিত হয়। এ বিশ্ববিদ্যালয়ে বর্তমানে বিজ্ঞান, প্রকৌশল, চিকিৎসা, ব্যবসায় শিক্ষা বিষয়ে পড়াশুনার সুযোগ রয়েছে।
আইএনএস কালভারি (এস২১)
আইএনএস কালভারি (এস৫০) হল একটি ডিজেল-বিদ্যুৎ চালিত ডুবোজাহাজ যা ভারত ও ফ্রান্স যৌথ ভাবে মুম্বাই এর "মাজাগাঁ ডক লিমিটেডে" নির্মাণ করেছে।
‘স্করপিন’ মডেলের এই সাবমেরিনটির ওজন দেড় হাজার টনেরও বেশি। চওড়া প্রায় সাড়ে ছয় মিটার। সাবমেরিনটি চালানো যায় ডিজেল ও বিদ্যুতে। সাবমেরিনটি এমন ভাবে বানানো হচ্ছে যাতে তা অনেক ক্ষণ জলের তলায় ডুবে থাকতে পারে।এটি ৬১.৭ মিটার লম্বা ও ৬.২ মিটার চওড়া।
ফরাসি অস্ত্র নির্মাণ সংস্থা ডিসিএনএসের সঙ্গে কুড়ি হাজার কোটি টাকার চুক্তিতে ছ’টি সাবমেরিন বানানো হচ্ছে মুম্বইয়ের মাড়গাঁও ডকস লিমিটেড বা এমডিএলে। সাবমেরিনটির ৩০ শতাংশ যন্ত্রাংশ বানানো হয়েছে ভারতে। বাকিটা আনা হয়েছে ফরাসি সংস্থাটির কাছ থেকে। পাঁচ বছরের মধ্যে সবকটি সাবমেরিনই বানানো হয়ে যাবে।
আইএনএস কারাঞ্জ (S২১)
আইএনএস কারাঞ্জ (S২১) হচ্ছে ভারতীয় নৌবাহিনীর কালাভারি শ্রেণীর ডিজেল চালিত ডুবোজাহাজ। ৪ সেপ্টেম্বর ১৯৬৯ সালে কমিশন প্রাপ্ত হয় ডুবোজাহাজটি এবং ২০০৩ সালের ১ আগস্ট ডিকমিশনড হয়। ৯১.৩ মিটার লম্বা জাহাজটি ভাসা অবস্থায় ১৬ নটস (৩০ কিলোমিটার/ঘন্টা) বেগে এবং ডুবন্ত অবস্থায় ১৫ নটস (২৮ কিলোমিটার/ঘন্টা) বেগে ছুটতে পারে।
২০১৭ সালে দ্য ঘাজি এট্যাক চলচ্চিত্রে একজন ব্যক্তিকে দেখানো হয় যিনি এস২১ জাহাজে যাত্রী হয় এবং পানির নিচে ১৮ দিন টিকে থাকতে সক্ষম হয়।
শ্রীশ পাল
শ্রীশ পাল (আনুমানিক ১৮৮৭ - ১৩ এপ্রিল, ১৯৩৯) একজন বাঙালি সশস্ত্র বিপ্লবী ও ব্রিটিশ বিরোধী স্বাধীনতা আন্দোলনকারী।
তার আসল নাম ছিল শ্রীশচন্দ্র পাল। জন্ম মূলবর্গ, ঢাকায়। ১৯০৫ সালে গুপ্ত বিপ্লবী দলের সাথে তার যোগাযোগ হয়। ঢাকায় হেমচন্দ্র ঘোষ স্থাপিত মুক্তি সংঘের সাথে যুক্ত (পরে বেংগল ভলান্টিয়ার্স দল) ছিলেন। এই বিপ্লবী সংগঠনের অনুগত সৈনিক শ্রীশ পাল বহু দুঃসাহসীক কর্মের হোতা ছিলেন। তিনি নেতাজী সুভাষচন্দ্র বসুর একনিষ্ঠ ভক্ত ছিলেন।
শ্রীশ পালের প্রধান কৃতিত্ব বিশ্বাসঘাতক পুলিশ ইনস্পেকটর নন্দলাল ব্যানার্জী হত্যা। বন্ধুর মুখোশে প্রফুল্ল চাকীকে ধরিয়ে দিয়েছিলো বাঙালী পুলিশ অফিসার নন্দলাল ব্যানার্জী। বিপ্লবীরা সিদ্ধান্ত নেন নন্দলাল ব্যানার্জীকে হত্যা করে প্রফুল্ল চাকীর মৃত্যুর বদলা নেওয়া হবে। সেইমত কাজের ভার পড়েছিল তরুন বিপ্লবী শ্রীশচন্দ্র ও আত্মোন্নতি সমিতির রনেণ গাঙ্গুলির ওপর। ৯ নভেম্বর, ১৯০৮ সালে কলকাতার সার্পেন্টাইন লেনে সন্ধ্যেবেলায় তারা গুলি করে হত্যা করেন নন্দলালকে। পুলিশ বহুদিন পর্যন্ত তাদের খোঁজ পায়নি।
রডা অস্ত্র অপহরণ অভিযানে অভিনব ভূমিকা ছিল তার। আরেক বিপ্লবী শ্রীশচন্দ্র মিত্র ওরফে হাবু মিত্রর নেতৃত্বে ২৬ আগস্ট রডা কোম্পানির মাউজার পিস্তলের বাক্স অপহরণ করা হয়। শ্রীশচন্দ্র পাল, হরিদাস দত্ত গরুর গাড়ীর গাড়োয়ান সেজে অস্ত্র আনার জন্য হাজির হন খিদিরপুরে। যাবতীয় মাল তুলে দেওয়া হয় অন্যান্য গরুর গাড়ীতে, আর অস্ত্রের বাক্সগুলো কৌশলে তোলা হয় শ্রীশচন্দ্রের গাড়ীতে। গাড়ী গুলোকে পুলিশের চোখে ধুলো দিয়ে নিয়ে যাওয়া হয় বিপ্লবীদের আস্তানায়। মুক্তি সংঘের অপর বিপ্লবী খগেন্দ্রনাথ দাস ওরফে খগেন দাস একাজে তাকে সহায়তা করেন। এছাড়া মুরারী হত্যা, ও' ব্রায়েন হত্যা প্রচেষ্টা ইত্যাদিতে সক্রিয় ভূমিকা রাখেন তিনি। জগদ্দল অঞ্চলের আলেকজান্ডার জুট মিলের অত্যাচারী ইঞ্জিনিয়ার রবার্ট ও ব্রায়ান মজুর হত্যা করলে তার প্রতিশোধ স্বরূপ ১৯২২ সালে ও'ব্রায়েন হত্যা চেষ্টা করেন শ্রীশ পাল ও খগেন দাস। কিন্তু একাজে ব্যার্থ হলে তিনি গা ঢাকা দেন। বহুদিন পলাতক জীবন কাটিয়েছেন। নিরীহ অসুস্থ মানুষ সেজে পুলিশের চোখে ধুলো দিলেও গোপনে যোগাযোগ রেখেছেন বেংগল ভলান্টিয়ার্স সদস্যদের সাথে। ১৯১৬ সালে গ্রেপ্তার হন। ১৯১৯ এ অসুস্থ অবস্থায় মুক্তি পান।
১৩ এপ্রিল, ১৯৩৯ সালে মারা যান বিপ্লবী শ্রীশচন্দ্র পাল।
আলি ইবনে হামুদ আল নাসির
আলি ইবনে হামুদ আল-নাসির ( - al-nāṣir ʿalī ben ḥammūd, মৃত্যু: ২২শে মার্চ ১০১৮ ) ছিলেন ষষ্ঠতম কর্ডোবা খিলাফত এর খলিফা। তিনি ১০১৬ থেকে তার মৃত্যুর আগ পর্যন্ত দায়িত্ব পালন করেন। তিনি ছিলেন মুসলিম স্পেনের হামুদ্দিন রাজবংশ এর একজন সদস্য।
তিনি তানজাহ , মালাগা জয় করেছিলেন এবং স্পেনের বন্দর নগরী আলজেরিকাস দখল করেছিলেন ।
সুদর্শন পর্বত
সুদর্শন পর্বত ভারতের উত্তরাখণ্ডে অবস্থিত ৬,৫০৭ মিটার উচ্চ একটি পর্বতশৃঙ্গ।
সুদর্শন পর্বতের অবস্থান ৩০° ৫৮′ ২১″ উত্তর এবং ৭৯° ১২′ ০০″ পূর্ব। এটির উচ্চতা ৬,৫০৭ মিটার।
১৯৮১ সালের ৩০শে মে হরিশ কাপাদিয়ার নেতৃত্বে ইন্দো-ফ্রেঞ্চ যুগ্ম অভিযাত্রী দল পূর্ব শৈলশিরা বরাবর এই শৃঙ্গ সর্বপ্রথম আরোহণ করেন।
শাহজাহানাবাদ
মুঘল সম্রাট শাহজাহান মুঘল সাম্রাজ্যের শাসক ছিলেন যিনি ১৬২৮ খ্রিস্টাব্দ থেকে ১৬৫৮ খ্রিস্টাব্দ পর্যন্ত ভারত উপমহাদেশ শাসন করেছেন তিনি শাহজাহানাবাদ (বর্তমান দিল্লি) সপ্তম শহরটি নির্মাণ করেন। এই শহরটির নামকরণ করা হয়েছিল শাহজাহানাবাদ ১৬৩৮ সাল পর্যন্ত এটিই ছিল মুঘল সাম্রাজ্যের রাজধানী। এই শহরটি এখন ‘পুরনো শহর’ বা ‘পুরনো দিল্লি’ নামে পরিচিত।লাল কেল্লা একটি ইউনেস্কো বিশ্ব ঐতিহ্যবাহী স্থান। এখানেই স্বাধীনতা দিবস উপলক্ষ্যে ভারতের প্রধানমন্ত্রী ভাষণ দেন। ১৭০৭ সালে আওরঙ্গজেবের মৃত্যুর পর মুঘল সাম্রাজ্যের অবনতি সূচিত হয়।১৭৩৯ সালে কারনালের যুদ্ধে নাদির শাহের বাহিনীর কাছে মুঘলরা পরাজিত হয়। এসময় শাহজাহানাবাদ লুন্ঠিত হয়। পরের শতাব্দীতে মুঘল শক্তি ক্রমান্বয়ে সীমিত হয়ে পড়ে এবং শেষ মুঘল সম্রাট দ্বিতীয় বাহাদুর শাহের কর্তৃত্ব শুধু শাহজাহানাবাদ শহরে সীমাবদ্ধ হয়ে পড়ে।
এনাম মেডিকেল কলেজ ও হাসপাতাল
এনাম মেডিকেল কলেজ ও হাসপাতাল বাংলাদেশের ঢাকা জেলার সাভার উপজেলায় অবস্থিত একটি বেসরকারি মেডিকেল কলেজ ও হাসপাতাল।
প্রতিষ্ঠানটি সাভার পৌরসভার পার্বতীনগরে থানা রোডের পাশে অবস্থিত।
এনাম মেডিকেল কলেজ ও হাসপাতালের প্রতিষ্ঠাতা ও চেয়ারম্যান মোঃ এনামুর রহমান। ২০০৩ সালে তিনি এ মেডিকেল কলেজ ও হাসপাতাল প্রতিষ্ঠা করেন। এটি প্রতিষ্ঠার আগে তিনি সরকারি চাকুরীজীবি ছিলেন। ডা: এনামুর রহমান ১৯৯২ সালে সরকারি চাকরি ছেড়ে দিয়ে প্রথমে ভাড়া বাসায় এনাম ক্লিনিক নামে ছয় শয্যার একটি ছোট ক্লিনিক করেন। পরবর্তীতে ২০০৩ সালে তিনি প্রতিষ্ঠা করেন এনাম মেডিকেল কলেজ ও হাসপাতাল। এরপর ২০০৩-২০০৪ শিক্ষাবর্ষে ৫০ জন ছাত্র-ছাত্রী নিয়ে এর প্রাতিষ্ঠানিক কার্যক্রম শুরু হয়। বর্তমানে এটি এক হাজার শয্যা বিশিষ্ট একটি বেসরকারি হাসপাতাল এবং এখানে সাত শতাধিক শির্ক্ষার্থী পড়াশোনা করছে।
নাজমা (চলচ্চিত্র)
নাজমা সুভাষ দত্ত পরিচালিত ১৯৮৩ সালের প্রণয়ধর্মী-নাট্য চলচ্চিত্র। ছবির কাহিনী লিখেছেন দেলোয়ার জাহান ঝন্টু, চিত্রনাট্য লিখেছেন সুভাষ দত্ত ও সংলাপ লিখেছেন মোহাম্মদ রফিকুজ্জামান। আবু জাফর খান প্রযোজিত ও শাবানা নিবেদিত এই চলচ্চিত্র পরিবেশনা করেছে এস এস প্রডাকশন্স। এতে নাম চরিত্রে (নাজমা) অভিনয় করেছেন শাবানা এবং কেন্দ্রীয় পুরুষ চরিত্রে অভিনয় করেছেন রাজ্জাক। অন্যান্য ভূমিকায় অভিনয় করেছেন প্রবীর মিত্র, দিলারা, আনোয়ার হোসেন, রোজী আফসারী, গোলাম মুস্তাফা, জসিম প্রমুখ।
এই চলচ্চিত্রের "নাজমা" চরিত্রে অভিনয় করে শাবানা ৮ম জাতীয় চলচ্চিত্র পুরস্কারে টানা তৃতীয়বারের মত শ্রেষ্ঠ অভিনেত্রী বিভাগে পুরস্কৃত হন।
নাদিম রহমান একজন জজের পুত্র। বাবার কড়া শাসনের পরও সে তার জীবন নিয়ে উদাসীন। সারাদিন পার্টি আর মদ নিয়েই থাকে। একদিন মদ খেয়ে মাতাল হয়ে বাড়ি ফিরলে বাবার কাছে ধরা পড়ে যায়। বাবা তাকে বকাঝকা করে। পরদিন বন্ধুদের নিয়ে কক্সবাজার চলে যায় বেড়াতে। সেখানে পরিচয় হয় নাজমার সাথে। অচিরেই সে নাজমার প্রেমে পড়ে এবং প্রেম বিয়েতে গড়ায়। বিয়ে করে বউ নিয়ে বাড়িতে এলে জজ বাবা তাকে জীবনের কঠোর শিক্ষা নেওয়ার জন্য বাড়ি থেকে বের করে দেয়। বিভিন্ন জায়গায় চাকরীর জন্য আবেদন করতে গিয়ে সে ফেরত আসে। অবশেষে সে একটি ভালো চাকরীর জোগাড় করে এবং স্ত্রী-সন্তান নিয়ে সুখের জীবনযাপন শুরু করে।
কিন্তু এই সুখের সংসারে বাঁধা হয়ে আসে জাফর মির্জা। জাফর নাজমার বাগদত্তা ছিল। সে নাদিমকে তার আর নাজমার বিয়ের কিছু ভুয়া কাগজপত্র দেখায়। ফলে রাগান্বিত হয়ে নাদিম নাজমাকে বাড়ি থেকে বের করে দেয়। অন্যদিকে নাজমার নানা আনোয়ার আহমেদ চৌধুরীর সম্পত্তি হাতিয়ে নিতে সে তাকে খুন করে। নাদিম আদ্যোপান্ত সব জানার পর নাজমাকে খুঁজতে বের হয়।"নাজমা" চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার ও এম এ মালেক। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, রুনা লায়লা, কুমার বিশ্বজিৎ ও পাপ্পু লাহিড়ী। সঙ্গীত গ্রহণ করা হয় শ্রুতি স্টুডিওতে।
জাতীয় চলচ্চিত্র পুরস্কার
এনামুর রহমান
মোঃ এনামুর রহমান (জন্ম: ৮ মার্চ ১৯৫৮) হলেন বাংলাদেশের জাতীয় সংসদের নির্বাচনী এলাকা ঢাকা-১৯ আসনের দশম জাতীয় সংসদ সদস্য। এছাড়াও তিনি পেশায় একজন চিকিৎসক এবং এনাম মেডিকেল কলেজ ও হাসপাতালের চেয়ারম্যান, এনাম মেডিকেল হাসপাতাল (প্রাঃ) লিমিটেডের ব্যবস্থাপনা পরিচালক ও এনাম এডুকেশন অ্যান্ড ইন্ডাস্ট্রিয়াল ভিলেজ লিমিটেডের চেয়ারম্যান।
১৯৮২ সালে বিসিএস পরীক্ষায় উত্তীর্ণ হয়ে সরকারি চাকরিতে প্রবেশ করেন ডাঃ মোঃ এনামুর রহমান। সেসময় তাঁর কর্মস্থল ছিল সাভার। পরবর্তীতে তাঁকে গোপালগঞ্জ জেলায় বদলি করা হলে চাকরি ছেড়ে দেন তিনি। ১৯৯২ সালে তিনি সাভারে ফিরে আসেন এবং এনাম ক্লিনিক নামে ৬ শয্যা বিশিষ্ট একটি ছোট ক্লিনিক গড়ে তোলেন। ২০০৩ সালে তিনি প্রতিষ্ঠা করেন এনাম মেডিকেল কলেজ ও হাসপাতাল। উল্লেখ্য ২০১৩ সালের ২৪ এপ্রিল সাভারের রানা প্লাজা ধসে পড়লে আহতদের তিন মাস বিভিন্ন পর্যায়ে চিকিৎসা সেবা দিয়ে আলোচিত হয় এনাম মেডিকেল কলেজ ও হাসপাতাল ও এর প্রতিষ্ঠাতা ডাঃ মোঃ এনামুর রহমান। পরবর্তীতে তৎকালীন সাংসদ মুরাদ জংয়ের পরিবর্তে বাংলাদেশ আওয়ামী লীগ কর্তৃক তিনি ঢাকা-১৯ আসনের দশম জাতীয় সাংসদ হিসেবে মনোনয়ন পান এবং নির্বাচিত হন।
অশ্বিন কাকুমানু
অশ্বিন কাকুমানু (জন্ম ৫ জুলাই ১৯৮৭) একজন ভারতীয় চলচ্চিত্র অভিনেত্রী। তিনি তামিল অ্যাকশান থ্রিলার "মনকথা"য় অভিনয়ের জন্য সুপরিচিত।
পূর্ব নৌসেনা কম্যান্ড
পূর্ব নৌসেনা কম্যান্ড হল ভারতীয় নৌবাহিনী এর তিনটি কম্যান্ডের মধ্যে একটি । এর সদর দপ্তর বিশাখাপত্তনম এ ।এখান থেকে এই নৌ কম্যান্ডটি পরিচালনা করা হয়।বিশাখাপত্তনাম ও কলকাতায় পূর্ব নৌসেনা কম্যান্ডের গুরুত্ব পূর্ণ ঘাটি বা বেস রয়েছে।এই কম্যান্ড ভারত এর পূর্ব উপকূলভাগের দায়ত্বে রয়েছে।
পূর্ব নৌসেনা কম্যান্ড হল ভারতীয় নৌবাহিনীর প্রথম ও বৃহত্তম নৌ কম্যান্ড।এই কম্যান্ডের প্রশাসনিক এলাকা বিশাল।এই কম্যান্ডের আওতায় রয়েছে ভারতের পূর্ব উপকূলের রাজ্য পশ্চিমবঙ্গ, ওড়িশা, অন্ধ্রপ্রদেশ ও তামিলনাড়ু ।এছাড়া রয়েছে কেন্দ্রসাশিত অঞ্চল পুদুচেরি ও আন্দামান ও নিকোবর দ্বীপপুঞ্জ।এই বিরাট এলাকায় পরিসেবা প্রদানের জন্য রয়েছে পূর্ব নৌসেনা কম্যান্ডের বহু নৌ ঘাটি ও ক্ষেপনাস্ত্র ঘাটি।অনেকগুলি নতুন নৌ ঘাটি নির্মানের কথা চলে যেমন পশ্চিমবঙ্গ এর সাগর দ্বীপ এর ক্ষেপনাস্ত্র ঘাটি নির্মানের কথা চলছে।আবার পারাদ্বীপ ও বিশাখাপত্তনমের কাছে নতুন নৌ ঘাটি নির্মানের কাজ চলছে।এই এলাকার নিরাপত্তা জোরদার করার লক্ষে প্রতি বছর নতুন নতুন যুদ্ধ জাহাজ ও ডুবোজাহাজ পূর্ব নৌসেনা কম্যান্ডে যুক্ত হচ্ছে।
এই কম্যান্ডের সংগঠন গুলি:
পূর্ব নৌসেনা কম্যান্ডের অনেকগুলি ঘাটি রয়েছে ভারতের পূর্ব উপকূলিও রাজ্য গুলিতে।প্রধান ঘাটি গুলি রয়েছে পশ্চিমবঙ্গএর কলকাতা, অন্ধ্রপ্রদেশ এর বিশাখাপত্তনম তামিলনাড়ুর চেন্নাই প্রভৃতি স্থানে ।ওড়িশার পারাদ্বীপে একটি নতুন ঘাটি নির্মানের কাজ চলছে।